خالد حسن (کرکٹ کھلاڑی)

ابتدائی زمانہ
خالد حسن 1937ء کو پشاور میں پیدا ہوئےhttps://www.espncricinfo.com/player/khalid-hasan-41038 سیدھے ہاتھ کے بیٹسمین اور سیدھے ہاتھ کے لیگ بریک گگلی بائولر تھے۔ ان کا ٹیسٹ کیریئر بہت مختصر تھا۔

 ٹیسٹ کیریئر 
جس واحد ٹیسٹ میں انھوں نے شرکت کی اس وقت ان کی عمر 16 سال 352 دن تھی جو اس وقت ایک ریکارڈ تھا کہ وہ دنیا کے سب سے کم عمر ٹیسٹ کرکٹ کھلاڑی بنے۔ اگرچہ بعد میں اس ریکارڈ کو کئی کرکٹرز نے توڑا تاہم اس وقت بھی دنیا میں سب سے کم عمر کرکٹ کھلاڑیر کا اعزاز پاکستان کے حسن رضا کے پاس ہے جنھوں نے زمبابوے کے خلاف 1996-97ء کی سیریز میں فیصل آباد کے مقام پر 14 سال 241 دن کی عمر میں یہ ریکارڈ اپنے نام بنایا تھا تاہم خالد حسن کے پاس یہ اعزاز اب بھی ہے کہ وہ صرف ایک ٹیسٹ کھیلنے والے دنیا کے کم عمر کرکٹ کھلاڑی ہیں۔
 اعداد و شمار 
خالد حسن نے اپنے اکلوتے ٹیسٹ میں 2 اننگز کھیل کر ایک میں ناٹ آئوٹ رہتے ہوئے 17 رنز بنائے۔ 10 ان کا زیادہ سے زیادہ سکور تھا اور انھیں 17.00 کی اوسط حاصل ہوئی تاہم 17 اول درجہ میچوں کی 16 اننگز میں 6 مرتبہ ناٹ آئوٹ رہتے ہوئے انھوں نے 30 کے زیادہ سے زیادہ سکور کے ساتھ 113 رنز بنائے۔ ٹیسٹ میں 116 رنز کے عوض 2 اور اول درجہ میچوں میں 1071 رنز کے عوض 28 وکٹیں بھی ان کے کیریئر کا حصہ ہیںhttps://www.espncricinfo.com/player/khalid-hasan-41038
 وفات 
خالد حسن 3 دسمبر 2013ء کو لاہور میں 76 سال 146 دن کی عمر میں انتقال کرگئے۔

 مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

 حوالہ جات 

زمرہ:1937ء کی پیدائشیں
زمرہ:2013ء کی وفیات
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پشاور کی شخصیات
زمرہ:پشاور کے کرکٹ کھاڑی
زمرہ:پنجاب (پاکستان) کے کرکٹ کھلاڑی
زمرہ:لاہور کے کرکٹ کھلاڑی
زمرہ:ویکی ڈیٹا سے مختلف مختصر وضاحت